
Pirkimo sąlygų 1 priedas

TECHNINĖ SPECIFIKACIJA BLAUZDINĖMS (GSK)
[bookmark: _GoBack](3-ia pirkimo dalis)
I SKYRIUS
BENDROSIOS NUOSTATOS
1. Blauzdinės (GSK) (toliau – blauzdinės) skirtos dėvėti Garbės sargybos kuopos jūreiviams ceremonijų metu.
2. Blauzdinės turi atitikti šioje techninėje specifikacijoje pateiktus reikalavimus.
3. Blauzdinių kokybės garantijos terminas – ne mažiau kaip 12 mėnesių aktyvios eksploatacijos sąlygomis, kuris skaičiuojamas nuo prekių išdavimo iš Pirkėjo sandėlio dienos, ir 
24 mėnesiai nuo prekių priėmimo į sandėlį dokumentų pasirašymo dienos.
II SKYRIUS
TECHNINIAI REIKALAVIMAI
4. Blauzdinių modelis pateiktas techninės specifikacijos priedo (toliau – Priedo) 
1-2 iliustracijose.
5. Blauzdinės gaminamos poromis, vieno dydžio. Blauzdinių aukštis (matuojama ties suvarstomąja dalimi) – 32,5-33 cm, plotis viršuje – 17-17,5 cm, plotis apačioje (matuojama plačiausioje vietoje) –  25-25,5 cm.
6. Blauzdinių siūlių dygsnių tankis turi užtikrinti tinkamą gaminio kokybę jo eksploatacijos metu.
7. Blauzdinės turi būti nupeltakiuotos pagal Priedo iliustracijas. Apdailos dygsnių tankis – 
13-14 dygsnių/5 cm.
8. Blauzdinių pasiuvimas turi būti atliktas kokybiškai: negalimas siūlių/peltakių suraukimas, siūlių/peltakių iškreivinimas, praleisti, sutankėję, išretėję ir/ar neteisingai užveržti dygsniai, nutrūkę siuvimo/peltakiavimo siūlai, nepakankamas detalių suveržimas, siūlių/peltakių irimas detalių kraštuose dėl nepadarytų įtvirčių, detalių pažeidimas siuvimo mašinos adata ir pan.
9. Blauzdinių pagrindo detalių kraštai (ties susiuvimo siūlėmis ir suvarstymo palenkimu) turi būti suploninti, siekiant išvengti gaminio sustorėjimų.
10. Stabilumui ir tinkamam prigulimui užtikrinti, visų siūlių/detalių kraštai turi būti priklijuoti.
11. Blauzdinės turi būti pagamintos kokybiškai: turi būti simetriškos, stabilios, neturi matytis defektų, pagalbinių medžiagų ar technologinio proceso liekanų, negalimas siūlių/peltakių suraukimas, siūlių/peltakių iškreivinimas, praleisti, sutankėję, išretėję ir/ar neteisingai užveržti dygsniai, nutrūkę siuvimo/peltakiavimo siūlai, nepakankamas detalių suveržimas, siūlių/peltakių irimas detalių kraštuose dėl nepadarytų įtvirčių, detalių pažeidimas siuvimo mašinos adata ir pan. Nupjautų detalių kraštai turi būti tolygiai nušlifuoti.
12. Metalinės blauzdinių detalės turi būti kokybiškai įstatytos ir patikimai tarnauti eksploatacijos metu: neturi savaime atsisegti, atsilaisvinti, nukristi, susilankstyti ir pan.
13. Gaminiai turi išlikti kokybiški: simetriški, nekeičiantys formos, spalvos ir kitų išvaizdos savybių, eksploatuojant juos drėgnu oru (lyjant ar sningant).
PIRMASIS SKIRSNIS
REIKALAVIMAI MEDŽIAGOMS
14. Blauzdinių pagrindo detalės turi būti sukirptas iš natūralios, 2-2,2 mm storio galvijų nugarinės dalies odos, dažytos balta spalva, atitinkančios lentelėje pateiktas technines charakteristikas. Kitos blauzdinių detalės (priesiuvas, apkantavimo juostelės ir dirželiai) sukirpti iš natūralios, plonesnės odos, spalva – atitinkanti blauzdinių  pagrindo detalių odos spalvą.



lentelė
ODOS TECHNINĖS CHARAKTERISTIKOS

	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	pH vertė
	 3,2
	LST EN ISO 4045 (ISO 4045) arba lygiavertis

	2.
	Chromo (VI) kiekis, mg/kg
	≤ 3
	LST EN ISO 17075-1 (ISO 17075-1) arba LST EN ISO 17075-2 (ISO 17075-2) arba lygiavertis

	3.
	Cheminiai bandymai tam tikrų azo dažiklių nustatymo dažytose odose
	Atitinka
	LST EN ISO 17234-1 (ISO 17234-1) arba lygiavertis

	4.
	Spalvos atsparumas sausai trinčiai po 50 ciklų (pagal pilkąją skalę), balais
	 4
	LST EN ISO 11640 (ISO 11640) arba lygiavertis

	5.
	Spalvos atsparumas šlapiai trinčiai po 20 ciklų (pagal pilkąją skalę), balais
	 4
	LST EN ISO 11640 (ISO 11640) arba lygiavertis

	6.
	Spalvos atsparumas sausajam valymui (pagal pilkąją skalę), balais
	 4
	LST EN ISO 11643 (ISO 11643) arba lygiavertis

	7.
	Spalvos atsparumas vandens lašams (pagal pilkąją skalę), balais 
	 4
	LST EN ISO 15700 (ISO 15700) arba lygiavertis

	8.
	Spalvos atsparumas dirbtinei šviesai (pagal mėlynąją skalę), balais
	 4
	LST EN ISO 105-B02 (ISO 105-B02) arba lygiavertis



15. Odos dažymas turi būti vienodo intensyvumo, patvarus eksploatuojant, neturi būti odos atspalvių tos pačios poros blauzdinėse. Neleidžiama naudoti odos su defektais: susiraukšlėjusios, išakijusios, suskilusios arba su kitokiais odos defektais, kurie pablogintų išvaizdą arba savybes. Odos paviršius turi būti apdirbtas taip, kad neteptų ir kitaip negadintų uniforminių drabužių.
16. Visos metalinės blauzdinių detalės (kniedės, akutės, sagtelės) turi būti natūralios metalo (plieno) spalvos, iš nerūdijančio metalo, jų išorinis paviršius turi blizgėti. Akučių vidinis skersmuo – 5 (±0,3) mm.
17. Batraiščiai – apvalūs (4 (±0,3) mm skersmens), tankaus pynimo, atsparūs dilinimui, spalva – atitinkanti blauzdinių  odos spalvą. Raištelių galai turi būti patikimai sutvirtinti.
18. Siuvimo/peltakiavimo siūlai turi būti sintetiniai (armuoti poliesteriniai arba poliamidiniai), spalva – atitinkanti odos spalvą. Siuvimo/peltakiavimo siūlų storis turi užtikrinti tinkamą gaminio kokybę jo eksploatacijos metu.
ANTRASIS SKIRSNIS
REIKALAVIMAI MODELIUI
19. Blauzdinių pagrindas sukirptas iš 4 odos detalių, susiūtų tarpusavyje ne siauresnėmis kaip 1,2 cm pločio siūlėmis. Pagrindo susiuvimo siūlės nupeltakiuotos 0,2-0,3 cm pločio peltakiais.
20. Blauzdinės šone (per visą aukštį) suvarstomos batraiščiais:
20.1. Blauzdinių suvarstomosios dalys suformuotos, palenkus blauzdinių pagrindo šoninius kraštus 2,8-3 cm pločiu į vidų ir nupeltakiavus 2,3-2,5 cm pločio peltakiu. 
20.2. Batraiščių įvėrimui, blauzdinių suvarstomosiose dalyse simetriškai įstatytos 9 poros akučių. Viršutinė akučių pora įstatoma 2,3-2,5 cm atstumu (matuojama nuo blauzdinių viršaus iki akučių centro), likusios akučių poros įstatomos simetriškai.
21. Blauzdinių suvarstomosios dalies uždengimui iš apačios, prie blauzdinių pagrindo šoninio krašto įsiūtas ne mažesnio kaip 9,5 cm pločio priesiuvas. Priesiuvas įsiuvamas priekinio blauzdinių pagrindo šoninio krašto peltakiavimo metu.
22.  Blauzdinių pagrindo (kartu su priesiuvu) viršus ir apačia apkantuoti odos juostele. Apkantavimo plotis – 0,9-1,0 cm (matuojama nuo apkantavimo juostelės krašto iki jos lenkimo linijos).
23. Blauzdinių prilaikymui dėvėjimo metu, jų apatinėje dalyje prisiūti dirželiai, užsegami sagtele:
23.1. Dirželiai formuojami iš vienos detalės, nupeltakiavus palenkus kraštus 0,2-0,3 cm pločio peltakiais.
23.2. Sagtelės prilaikymo dirželio galai prie blauzdinių pagrindo pritvirtinti kniedės pagalba.
23.3. Užsegimo dirželyje išmuštos 3 akutės (2,8-3 cm atstumu viena nuo kitos).
24. Batraiščiai blauzdinėse suvarstomi pagal Priedo 1 iliustracijoje pateiktą pavyzdį.
III SKYRIUS
DARBINIŲ PAVYZDŽIŲ TVIRTINIMAS
25. Sudarius sutartį, pagal Lietuvos kariuomenės turimą pavyzdį, derinami ir tvirtinami darbiniai pavyzdžiai (darbiniai pavyzdžiai turi atitikti Lietuvos kariuomenės pavyzdžius spalva, konstrukcija ir siuvimu).
26. Prieš darbinių pavyzdžių siuvimą, Tiekėjas turi susiderinti odos baltos spalvos atspalvį.
27. Darbinio pavyzdžio tvirtinimui pristatomi:
27.1. du identiški gaminiai; 
27.2. gaminio priežiūros instrukcija suderinimui;
27.3. gaminio techninis aprašas (su gaminio siuvime panaudotų medžiagų pavyzdžiais ir charakteristikomis).
28. Esant poreikiui, derinimo eigoje gaminio išmatavimai, siuvimo technologija ir pan. gali būti tikslinami.
29. Masinę gamybą leidžiama pradėti tik patvirtinus darbinius pavyzdžius.
IV SKYRIUS
GAMINIŲ ŽENKLINIMAS IR PAKAVIMAS
30. Gaminių ženklinimas turi atitikti Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos ūkio ministro 2002 m. gegužės 15 d. įsakymu Nr.170 „Lietuvos Respublikoje parduodamų daiktų (prekių) ženklinimo ir kainų nurodymo taisyklių patvirtinimo“ (aktualios jų redakcijos ar atitinkamo jas keitusio teisės akto (jei toks būtų priimtas), reikalavimus ir šioje techninėje specifikacijoje nustatytus reikalavimus.
31. Gaminio viduje (vieta suderinama darbinio pavyzdžio derinimo metu) turi būti nurodyti tokie rekvizitai:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· sutarties data ir numeris;
· prekės partijos ir siuntos indeksas;
· pagaminimo data.
Pasirinktas ženklinimo būdas turi užtikrinti, kad nurodyta informacija bus lengvai įskaitoma visą naudojimo laiką.
32. Kiekvienas gaminys ženklinamas etikete, kurioje nurodoma:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· gaminio pavadinimas (turi atitikti sutartyje nurodytą gaminio pavadinimą);
· sutarties data ir numeris;
· prekės partijos ir siuntos indeksas;
· pagaminimo data;
· NSN kodas. 
33. Etiketės turi būti patikimai pritvirtintos, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją. Etikečių tvirtinimo vieta turi būti parinkta taip, kad būtų galima lengvai perskaityti etiketę, esant supakuotam gaminiui polietileniniame maišelyje.
34. Prie kiekvieno gaminio turi būti pridėta (arba pritvirtinta kartu su etikete) priežiūros instrukcija lietuvių kalba. Instrukcija gali būti pateikta ir QR kodu.
35. Gaminiai pakuojami individualiai į polietileninius maišelius ir sudedami į tvirtas (atsparias ilgam sandėliavimui ir daugkartiniams pervežimams) kartonines dėžes šalių suderintais kiekiais. 
36.  Kartoninės dėžės su gaminiais svoris turi būti ne didesnis kaip 10 kg. Kiekviena kartoninė dėžė turi būti paženklinta ne mažesnio kaip A5 formato dydžio lapu su tokiais ryškiai matomais rekvizitais::
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
· gaminio pavadinimas (turi atitikti sutartyje nurodytą gaminio pavadinimą);
· kiekis;
· sutarties data ir numeris;
· prekės partijos ir siuntos indeksas;
· pagaminimo data;
· NSN kodas.
37. Kartoninės dėžės pristatomos sudėtos ant standartinio dydžio (120 X 80 cm) euro padėklų (toliau – europaletės). Europaletės turi būti tinkamai paruoštos transportavimui: kartoninės dėžės transportavimo metu turi išlaikyti savo pradinę formą, būti sudėtos taip, kad neišsikištų už europaletės ribų ir tolygiai užpildytų europaletės plotą. Europaletė turi būti tvirtai apvyniota pakavimo plėvele taip, kad transportavimo metu kartoninių dėžių nebūtų galima atskirti nuo europaletės. Prie kiekvienos europaletės turi būti pritvirtintas ne mažesnio kaip A4 formato dydžio lapas su tokiais ryškiai matomais rekvizitais:
· tiekėjo pavadinimas;
· gamintojo pavadinimas arba prekės ženklas (jei nesutampa su tiekėju);
· gaminio pavadinimas (turi atitikti sutartyje nurodytą gaminio pavadinimą);
· dėžių kiekis;
· gaminių kiekis vienoje dėžėje;
· bendras gaminių kiekis europaletėje;
· kita informacija (nurodoma esant poreikiui). 
38. Gaminių pakuotės turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 2 priedo 
II skyriuje „Pakuotės“.
V SKYRIUS
GAMINIŲ PRIĖMIMAS
39. Gaminiai priimami partijomis ir siuntomis pagal suderintus ir patvirtintus darbinius pavyzdžius. Kiekviena prekių partija turi būti pažymėta sutartiniu ženklu, ir jai pateikiama atitikties deklaracija pagal LST EN ISO/IEC 17050–1 (ISO/IEC 17050–1) formą A.2 arba lygiaverčio standarto pavyzdį.
40. Pirkėjas iš pasirinktos prekių partijos pagal sutarties sąlygas tikrina prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninėje specifikacijoje nurodytų reikalavimų ar darbinių pavyzdžių, brokuojama visa tuo metu pristatyta prekių partija.

